**MINISTERUL SĂNĂTĂȚII**

Nr.1556/23.05.2025

**ANUNȚ din data de 23.05.2025**

**Ministerul Sănătății cu sediul în Intrarea Cristian Popișteanu nr. 1-3, sector 1, București organizează procedura de selecție în vederea ocupării prin transfer la cerere a funcţiei publice de execuție, vacante, de consilier, clasa I, grad profesional superior din cadrul Direcției generale implementare și monitorizare proiecte, Direcția de implementare și monitorizare a PNRR, Serviciul programare, implementare și monitorizare PNRR**

Transferul la cerere se va realiza în temeiul prevederilor art. 502 alin. (1) lit. c), art. 506 alin. (1) lit. b), alin. (2), alin. (5), alin. (8) și alin. (9) din Ordonanța de urgență a Guvernului nr.57/2019 privind Codul administrativ, cu modificările și completările ulterioare.

Precizăm că potrivit dispozițiilor Procedurii de sistem PS- Procedurii de sistem PS-23 „Modificarea prin transfer a raporturilor de serviciu/muncă ale personalului din cadrul Ministerului Sănătății”, ***transferul la cerere se face la solicitarea funcționarului public și cu aprobarea ministrului sănătății, după parcurgerea etapelor procedurii interne.***

În situația aprobării cererii de transfer a funcționarului public declarat admis, în baza selecției documentelor necesare în vederea realizării transferului la cerere și a interviului, Ministerul Sănătății solicită acordul de transfer al autorității sau instituției publice în cadrul căreia își desfășoară activitatea funcționarul public.

În situația în care persoana admisă în urma selecției renunță la transferul la cerere, se consideră admisă persoana clasată pe locul doi, în condițiile în care aceasta este admisă la interviu.

**Date desfășurare procedură de selecție și documente necesare:**

Documentele necesare se depun de către persoanele interesate, în termen de 20 de zile calendaristice de la data publicării anunțului, respectiv în perioada **23.05.2025 -11.06.2025**, inclusiv, prin următoarele modalități:

* **personal de către candidat,** la sediul Ministerului Sănătății din Intrarea Cristian Popișteanu nr. 1-3, sector 1, București, la registratura Ministerul Sănătății, parter, camera 46, în intervalele orare 8.30-17.00 (luni-joi) și 08.30-14.30 (vineri);
* **prin intermediul unui serviciu de curierat,** la sediulMinisterului Sănătății din str. Cristian Popișteanu nr. 1-3, sector 1, București;
* **în format electronic, la adresa de e-mail:** **carmen.bulgariu@ms.ro**

**DOCUMENTE NECESARE**

Dosarul de transfer trebuie să conțină, în mod obligatoriu, următoarele documente:

1. curriculum vitae, modelul comun european;
2. copia actului de identitate;
3. copii ale diplomelor de studii, certificatelor și a altor documente care atestă efectuarea unor specializări și perfecționări, necesare în vederea verificării îndeplinirii condițiilor din fișa postului;
4. copia carnetului de muncă și a adeverinței eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcției, precum și funcția publică în care este numit;
5. adeverința medicală, care să ateste starea de sănătate corespunzătoare funcției solicitate, eliberată cu cel mult 6 luni anterior demarării etapei de selecție de către medicul de familie al candidatului;
6. cererea de transfer și acordul privind prelucrarea datelor cu caracter personal, conform modelului atașat.

Documentele care constituie dosarul se depun în copie, cu obligația candidatului de a prezenta secretarului comisiei de evaluare originalele acestor documente, pentru certificare pentru conformitate cu originalul, până la data desfășurării probei de interviu, sub sancțiunea neemiterii actului administrativ de modificare a raportului de serviciu. Fiecărui dosar i se atribuie un număr de înregistrare de la registratura MS, care se utilizează pentru comunicarea rezultatelor.

Dosarele transmise de candidați la adresa de e-mail indicată în anunțul de transfer după terminarea programului de lucru al MS, dar în perioada de depunere a dosarelor de transfer, li se atribuie număr de înregistrare în ziua lucrătoare următoare, iar dosarul este considerat ca fiind depus în termen.

În 24 ore de la data expirării termenului de depunere a cererilor de transfer, comisia de evaluare are obligaţia de a verifica cererile și documentele aferente.

Rezultatul cu mențiunea „admis” sau „respins” cu motivul respingerii, după caz se publică pe pagina de internet și la sediul Ministerului Sănătății. Rezultatul probei nu se contestă.

**Procedura de selecție în cazul transferului la cerere cuprinde următoarele etape succesive:**

1. selecția persoanelor care îndeplinesc condițiile în vederea ocupării posturilor vacante prin transfer la cerere, pe baza documentelor depuse;
2. proba interviu care va putea fi susținută doar de funcționarii publici care îndeplinesc condițiile de ocupare a posturilor menționate în anunț.

**Data, ora și locul susținerii interviului se vor afișa obligatoriu odată cu rezultatele selecției.**

***Condiţii specifice pentru ocuparea prin transfer la cerere a funcţiei publice vacante de consilier, clasa I, grad profesional superior (1 post), ID 600131 din cadrul Direcției generale implementare și monitorizare proiecte, Direcția de implementare și monitorizare a PNRR, Serviciul programare, implementare și monitorizare PNRR***

* Studii de specialitate: studii universitare de licență absolvite cu diplomă de licență sau echivalente;
* Vechime în specialitatea studiilor: 7 ani.
* Competențe specifice:

- competențe digitale - Nivel utilizator mediu – utilizarea suitei Microsoft Office, modalitatea de verificare prin document sau documente ce atestă competenţa specifică.

Fișa postului de consilier, clasa I, grad profesional superior din cadrul Direcției generale implementare și monitorizare proiecte, Direcția de implementare și monitorizare a PNRR, Serviciul programare, implementare și monitorizare PNRR este anexată la prezentul anunț.

**Bibliografia și tematica pentru ocuparea funcției publice de execuție vacante de consilier, clasa I, grad profesional superior** **(1 post), ID 600131 din cadrul Direcției generale implementare și monitorizare proiecte, Direcția de implementare și monitorizare a PNRR, Serviciul programare, implementare și monitorizare PNRR**

|  |  |  |
| --- | --- | --- |
| Nr. crt. | Bibliografie | Tematică |
| 1. | Constituția României, republicată; | Drepturi și libertăți fundamentale. Guvernul. Administrația publică centrală de specialitate; |
| 2. | Ordonanța de urgență a Guvernului nr. 57/2019 privind Codul administrativ, partea a VI-a, titlul I și II, cu modificările și completările ulterioare; | Funcția publică și funcționarul public. Statutul funcționarilor publici; |
| 3. | Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare; | Norme privind respectarea demnității umane, protecția drepturilor și libertăților fundamentale ale omului, prevenirii și combaterii incitării la ură și discriminare; |
| 4. | Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare; | Egalitatea de șanse și tratament. Definiții în această materie. Egalitatea de șanse între femei și bărbați în domeniul muncii. Egalitatea de șanse între femei și bărbați în ceea ce privește participarea la luarea deciziei. Sesizări/reclamații privind discriminarea pe criteriul de sex; |
| 5. | Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență; | Dispoziții generale și financiare privind mecanismul de redresare și reziliență, contribuția financiară, procesul de alocare, împrumuturi și reexaminarea aferente mecanismului, planurile de redresare și reziliență, dispoziții financiare și instituționale, raportarea și comunicarea în cadrul mecanismului de redresare și reziliență ; |
| 6. | Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012; | Sistemul de detectare timpurie și de excludere; |
| 7. | Comunicarea Comisiei 2021/C58/01-Orientări tehnice privind aplicarea principiului de a nu prejudicia în mod semnificativ în temeiul Regulamentului privind Mecanismul de redresare și reziliență; | Principiul de „a nu prejudicia în mod semnificativ”, ce reprezintă principiul de „a nu prejudicia în mod semnificativ”, evaluarea conform principiului DNSH în formă simplificată; |
| 8. | Planul Național de Redresare și Reziliență al României aprobat de Consiliul UE (https://mfe.gov.ro/pnrr/) | Reforme și investiții aferente Componentelor C12 Sănătate și a Componentei C7 Transformare digitală, Realizarea sistemului de eHealth și telemedicină. |

Persoana de contact pentru informații suplimentare și pentru depunerea dosarelor de transfer la cerere este doamna Bulgariu Carmen, consilier, clasa I, grad profesional superior, adresa de e-mail: **carmen. bulgariu@ms.ro**